PPKE BTK

**PÁZMÁNY SZENIOR EGYETEM**

2021 tavaszi szemeszter

**online kurzus**

**Irodalom a járvány idején**

*Tudományág:* irodalomtörténet

A világirodalom számos olyan alkotást ismer, amelyben a járványoknak fontos szerep jut. Minden kornak megvolt a maga pandémiája: a különböző fertőző betegségek, a kolera, a pestis, a spanyolnátha stb. nagy területen és gyorsan terjedtek. Az emberveszteségek, a szenvedés látványa, a bezártság élménye, a kiszolgáltatottság, félelem és szorongás megihlették az írókat, költőket. Az aktuális járványhelyzetből kitekintve előadássorozatunk korábbi korszakok klasszikus irodalmi járványábrázolásaival foglalkozik.

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Február 18. | „Inde catervatim morbo mortique dabantur.”  Járványok a görög-római antikvitásban | Pataki Elvira |
| Február 25. | „Egy titkos tolvaj, a neve: Halál” – Középkori haláltáncok a *Canterbury mesék*től a  moralitásdrámákig | Földváry Kinga |
| Március 4. | „Az egyik polgár irtózattal elkerülte a másikat, és szinte senki nem törődött a szomszédjával” A nagy pestisjárvány Boccaccio *Decameronj*ában | Mátyus Norbert |
| Március 11. | „Dögvész mindkét családra!” – A kora-angol irodalom, Shakespeare és a pestis | Schandl Veronika |
| Március 18. | „Egész családok haltak meg rohamos, rendkívüli betegségben” Alessandro Manzoni és a pestisjárvány | Mátyus Norbert |
| Március 25. | „Hatvanötben a döghalál Londonban dúlt” – Járványok a XVIII-XIX. századi angol irodalomban | Földváry Kinga |
| Április 15. | A járvány a posztapokaliptikus-disztópikus irodalomban, Mary Shelleytől napjainkig | Földváry Kinga |
| Április 22. | „a Művészet, az Erény, szemben a Káosz szabadságával” Élet- és halálvágy Thomas Mann *Halál Velencében* című művében | Lindner Henriett |
| Április 29. | „...hogy valamit mégis megmentsünk e roppant haláltáncból” A járvány szerepe Herman Hesse *Narciss és Goldmund*jában | Lindner Henriett |
| Május 6. | Egy járvány krónikája – Albert Camus: *A pestis* | Ádám Anikó |
| Május 13. | „pillantás útján terjed” Apokalipszis Saramago *Vakság* című disztópiájában | Visy Beatrix |